張學友1/2世紀世界巡迴演唱會

**張學友1/2世紀世界巡迴演唱會**，係香港歌手張學友喺2010年12月至2012年5月喺世界各地開始嘅一系列巡迴演出活動。演唱會喺各地引起搶票熱潮，喺好多地方出現門票供不應求嘅情況。演唱會所揀嘅歌包括張學友每個時期嘅經典歌同音樂劇、電影短片、爵士樂等。張學友以「1/2世紀」起名，話自己已大過50。

張學友做巡迴演唱會嘅藝術總監，音樂總監係杜自持，舞蹈總監陳曉斌，都同張學友有過幾次合作。演唱會都邀請廣州愛樂團進行弦樂伴奏，巡演總監就由著名經理人陳淑芬同天星娛樂有限公司製作。

2012年5月，演唱會喺香港結束世界巡迴演出；世界巡演嘅146場演出喺77個城市進行，喺18個月入面完成，總觀眾人數超過280萬人次，又打破咗由佢自己保持嘅華人歌手單次巡迴演唱會嘅場次紀錄，以12個月入面觀眾總數2048553人次打破咗健力士世界紀錄。

## 概述
: 

### 上海站
早喺演唱會前嘅2010年12月22號，演唱會上海站嘅5場飛即刻賣嗮。主辦方要以向演唱會贊助方回購門票方式，以緩解票源壓力 。而佢對呢站演唱會好期待，與會前嘅發佈會上話「從來沒有這麼緊張」。12月30號，張學友1/2世紀世界巡迴演唱會首場演出喺上海世博演藝中心舉行，未開場已經冇嗮位，而東方衛視亦罕見咁對演唱會片段進行現場直播，係大中華區電視臺首次對歌手個人嘅演唱會進行直播。同往年演唱會唔同嘅係，呢次採用重多嘅感光技術同材料搭配舞臺。佢以踢踏舞做開場，隨即獻上由舒淇參演嘅電影短片，勁歌搖滾，同爵士風格嘅環節「私人角落」等表演。另外，張學友一身由40斤、11萬粒水鑽鑲嵌嘅銀色服裝都係嗰站演唱會嘅亮點。 12月31號，黑市上嘅票價已經被炒到4000蚊人民幣。

### 廣州站
張學友演唱會廣州站嘅門票銷售都好火爆，唔夠一個月就已賣咗5萬幾張門票，刷新咗廣州本地賣飛最快紀錄。令主辦方分別同12月13號、12月20號分別決定加開廣州站2場演唱會，令張學友喺廣州進行5場巡迴演出，打破廣州本地嘅連續開場演唱會嘅記錄。

### 北京站
張學友演唱會北京站組委會嘅電子售票系統因搶購瘋狂，喺首日賣嗮，而低價票同高價票都喺一個鐘內賣嗮。主辦方對北京站嘅準備工作都好自信，佢話將用LED大屏幕，令內場外場嘅歌迷都能可以睇演出。

### 香港站
4月14號，呢次演唱會巡演返到香港。期間，第30屆香港電影金像獎頒獎典禮同演唱會同一時間舉行，而張學友憑住電影《月滿軒尼詩》入圍候選「影帝」，但因演唱會唔可以出席。而佢嘅前經紀人出名電影人陳自強喺嗰屆金像獎入面被授做「專業精神獎」，出席唔到嘅佢喺嗰晚演唱會前特意夥同音樂拍檔杜自持喺紅磡體育館演唱會現場錄製現場同步VRC幫陳自強唱出英文名曲《MY WAY》，視頻被香港同內地網友喺YouTube，優酷等視頻網站廣泛轉載發佈，係當期時好紅嘅視頻之一。

張學友喺演唱會前發起以米代替花籃嘅慈善活動，意思話將親朋好友送花籃改做送米，然後將米轉交慈善機構。活動有演藝圈內外人士嘅一致支持，僅僅喺香港站嘅前4場演唱會入面，就收到共7000公斤大米，而收到嘅大米都轉交到香港聖雅各福群會用嚟救助貧困人士。20場完嗮後，合籌共2萬公斤大米。隨後佢喺內地嘅演唱會入面進行嗰次慈善活動，都有內地好多出名嘅人嘅廣泛支持。

5月10號，經理人陳淑芬宣佈《張學友1/2世紀演唱會最終站—香港》加開最後一場（第10場），喺5月16號早上10時開始賣飛。由門票開售至演出嗰日得15日，但最後嗰場重滿嗮。

### 台北站
原定5月12號中午12點開始賣飛，但預備搶飛嘅樂迷太多，造成售票系統未賣先爆。門票開售唔到5個鐘，8月19號、20號2日共2萬幾張飛賣嗮。網路一度出現黃牛飛，將3千蚊嘅票券提高2倍價錢販售，遭檢舉後先即刻下架。5月13號確定8月21號將再加演1場，5月14日開始賣飛。由於8月21號加場飛重係一日內賣嗮，7月5號主辦單位再次宣布8月18號加開一場，7月9號開始賣飛。7月29號，由於門票重供不應求，超級圓頂決定開放視線遮蔽區，以應付門票供應不足嘅問題。台北站4場圓滿結束後，宣布喺2012年2月10號同11號，喺高雄巨蛋加演2場。

### 多倫多同溫哥華站
演唱會喺2012年1月巡演到加拿大嘅溫哥華同多倫多，好多加國歌迷現場開自己iPhone手機嘅手電筒，形成咗一道相當獨特嘅風景；甚至連張學友都話，開始重以為係當地主辦單位畀歌迷嘅燈光，後來先知道原來係歌迷自發用iPhone閃爍全場，自己好感動會有呢種氣氛。

### 大馬站
《1/2世紀演唱會– 馬來西亞》喺預購期啲飛火速賣嗮。自7月16號開始預購，短短嘅14日內，12月9號同10號2場嘅門票剩返無幾多。主辦單位喺12月11號加演第3場，喺7月30號公開去賣，短短幾日都幾乎賣嗮。主辦單位繼續加位，但重不足所需，結果主辦單位決定再加嘅第4場，即12月8號都賣嗮，到咗演唱會嘅前幾日主辦單位繼續宣布每場再加200個位。係自2008年張學友喺大馬雲頂開演唱會後，再創票房神話。

張學友喺大馬嘅演出第2場開始出現喉嚨唔舒服嘅狀態，喺演出嘅後半段出動咗水同蘋果嚟舒緩喉嚨先可以令演唱會圓滿落幕。而第3場重一度喺開場前話畀觀眾將演唱會嘅飛留住，若喺演出期間唔可以再唱，將會再安排別嘅時間演出。最後重係靠住一個蘋果嚟完成喺大馬嘅4場演出。由於咁嘅原因，2012年2月1號正式宣布將大馬將喺2012年5月12號加場演出，而地點將會喺比12月嘅演唱會地點更大嘅吉隆坡默迪卡體育場舉行。亦係佢返香港開場之前最後一場喺海外開嘅演唱會。

2012年5月演唱會嘅舞台設計重同2011年12月嘅唔同。呢次巡演嘅舞台設計請嚟曾擔任北京奧運會開幕典禮舞台設計嘅周炳坤。佢嘅設計巧妙之處喺打破傳統舞台單層空間，通過背景大屏幕嘅前進、後退同垂直方向360度嘅翻轉，做咗舞台空間嘅分隔。舞台背景可以開合、伸展、提升、旋轉，都可以承載演員表演，同顯示視頻畫面。為咗畀觀眾帶嚟重多浪漫色彩，周炳坤使用透明材質搭建舞台，大屏幕喺垂直翻轉後會喺透明舞台上形成光嘅折射。重令成個舞台睇嚟似同幻境。呢場演唱會都係佢咁多場演唱會內唱咗最多首歌，唱到超時嘅一場，總共唱咗40首歌曲，足足唱咗近4個鐘，令歌迷High翻，都話「超值得」啊。

## 花絮
呢次演唱會同佢歷年演唱會一樣吸引眾多政商演藝界名人睇，包括時任國務院副總理李克強、香港特首曾蔭權、中聯辦副主任李剛、財政司司長曾俊華、前財政司司長梁錦松、周潤發夫婦等一眾演藝界人士、劉翔、郭晶晶等一眾體育界人士。

### 紀念沈殿霞
巡演中嘅歌曲《月巴女且》為紀念佢嘅契媽出名藝人沈殿霞而作，喺每場巡迴演出中都有表演；由多位舞蹈演員扮演沈殿霞生前嘅開心果形象，張學友重係親身表演一字馬從而向沈殿霞曾經喺《歡樂今宵》入面嘅經典表演致敬。

### 紀念鄧光榮
2011年4月15號，演唱會巡演至香港紅磡體育館時；佢有唱出名曲《愛是永恆》紀念當時啱啱過世嘅電影人鄧光榮；佢係鄧光榮生前最鍾意嘅歌。

### 紀念張國榮
2012年4月1號，當巡演至合肥站時，咁啱張學友嘅好友張國榮9週年忌日，佢喺表演入面唱《風繼續吹》去懷念：「每當這一天，我會特別懷念一位朋友，今天特別在表演之前自己心血來潮，然後就想起今天我應該唱一首歌，去懷念一下他，亦送給所有愛他的人——風繼續吹」，張學友用廣東話講出「風繼續吹」，藉住送畀喺天堂入面嘅張國榮。

## 巡迴場次

## 演唱會專輯

### 曲目
#### CD 1
*01. Overture
*02. 花花公子
*03. 小姐貴姓
*04. 初吻
*05. 你是我今生唯一傳奇
*06. 妳的名字．我的姓氏
*07. Instrumental
*08. 情願
*09. 一滴淚
*10. Instrumental
*11. 人在雨中
*12. 三分拍
*13. 如果．愛
*14. Rock Prelude
*15. 天氣這麼熱
*16. 吻別
*17. 當愛變成習慣
*18. 我應該

#### CD 2
*01. 月巴女且
*02. 迷你
*03. 離開以後
*04. 情網
*05. 情人的眼淚
*06. 我真的受傷了
*07. Life is Like a Dream
*08. Instrumental
*09. Double Trouble
*10. Band Introduction
*11. 李香蘭
*12. 每天愛你多一些
*13. 一顆不變心

#### CD 3
*01. 舊情綿綿
*02. 心碎了無痕
*03. 心如刀割
*04. 餓狼傳說
*05. 頭髮亂了
*06. 這個冬天不太冷
*07. 遙遠的她
*08. 忘記你我做不到
*09. 寂寞的男人
*10. 祇想一生跟你走
*11. 真情流露
*12. 祝福

#### Bonus CD
*01. 同舟之情（陳奕迅合唱）

## 銷售成績
*中國廣播公司：i Radio FM96華語金曲榜**冠軍** 連4星期
*香港HMV銷量榜:Weekly Top Asian Albums **冠軍** 連3星期
*臺灣G-music：第4名
*中國信諾榜 影音榜：**冠軍** 連續6週DVD
*臺灣five music銷量榜：第5名
*香港CD Warehouse銷量榜： **冠軍**連三週CD
*香港CD Warehouse銷量榜： **冠軍**連四周DVD
*香港唱片(Hong Kong Records) 銷量榜：**冠軍**

## 參考